T. S. Eliot

Thomas Stearns Eliot, T. S. Eliot izenaz ezaguna, (St. Louis, 1888ko irailaren 26a - Londres, 1965eko urtarrilaren 4a) estatubatuar eta ingeles poeta, antzerkigile eta literatura-kritikari bat izan zen. XX. mendeko ingelesezko poetarik handienetariko bat izan zen eta 1948an Literaturako Nobel Saria irabazi zuen.

Ingalaterratik AEBetara joan zen familia batean jaio zen Thomas Stearns Eliot, Saint Louis hirian (Missouri), 1888an. Lehen ikasketak Harvard Unibertsitatean egin zituen, eta gero Sorbonan eta Oxforden jarraitu zituen. 25 urterekin Ingalaterrara joan zen, britainiar herritartasuna bereganatu baitzuenJuan Luis Zabala, «Berritzaile kanonikoa», Berria, 2015-01-03.

Literaturako Nobel Saria eman zioten 1948an. Gero ere, idazten jarraitu zuen, hil zen arte (1965), baina garai hartan ondu zituen lanek ez zuten oihartzun handirik izan.

Bere saiakerek New Criticism izeneko eskolan eragin handia izan zuten. Euskal literaturan ere bere eragina nabarmena izan zen: Gabriel Arestiren lehenengo poemetan edota Joseba Sarrionandiak 1983an bere lanak euskaratu zituenean.

 Bere lanen bilakaera 
Edward Fitzgerald eta bere Omar Khayyamen poemen itzulpenen eragin handia eduki zuen gaztetako aurreneko poemek. Ezra Pounden bidez Ingalaterrako poesigintza ezagutu zuen. Molde poetiko berria bere lehen poema liburuan ikusi zen, The Love Song of J. Alfred Prufrock delakoan (1915, J. Alfred Prufrocken amodiozko kantua). Barne bakarrizketak ageri dira. Modu askotako aipu eta erreferentziak ere agertzen dira.

The Waste Land, 1922an argitarau zuen. XX. mendeko literaturaren gailurtzat jotzen da. Collage moduan eginda, aipu eta erreferentzia heterogeneoz egina, ahots ezberdin askoren nahasketa aldakorra da The Waste Land. Poema liburu oso berritzailea izan zen beree garaian.

Hala ere, Four Quartets (1943) da askorentzat Elioten obraren gailurtzat. Aurretik argitaraturik zituen arren elkarrekin loturak zituzten lau poema luze bildu zituen liburu bertan : Burnt Norton, East Cocker, The Dry Salvages eta Little Godding. Egileak filosofiaren eta mistizismoa lantzen duten irakurketak eta ikasketak daude liburua osatzen duten poemen oinarrian.

 Lanak 
 Poesia 
 Prufrock and Other Observations (1917)
 The Love Song of J. Alfred Prufrock
 Portrait of a Lady
 Aunt Helen
 Poems (1920)
 Gerontion
 Sweeney Among the Nightingales
 "The Hippopotamus"
 "Whispers of Immortality"
 "Mr. Eliot's Sunday Morning Service"
 "A Cooking Egg"
 The Waste Land (1922)
 The Hollow Men (1925)
 Ariel poems (1927–1954)
 The Journey of the Magi (1927)
 Ash Wednesday (1930)
 Coriolan (1931)
 Old Possum's Book of Practical Cats (1939)
 The Queen's Book of the Red Cross (1939)
 The Marching Song of the Pollicle Dogs
 Billy M'Caw: The Remarkable Parrot
 Four Quartets (1945)

 Antzerkilanak 
 Sweeney Agonistes (1926)
 The Rock (1934)
 Murder in the Cathedral (1935)
 The Family Reunion (1939)
 The Cocktail Party (1949)
 The Confidential Clerk (1953)
 The Elder Statesman (1959)

 Saiakerak 
 Christianity & Culture (1939, 1948)
 The Second-Order Mind (1920)
 Tradition and the Individual Talent (1920)
 The Sacred Wood: Essays on Poetry and Criticism (1920)
 "Hamlet and His Problems"
 Homage to John Dryden (1924)
 Shakespeare and the Stoicism of Seneca (1928)
 For Lancelot Andrewes (1928)
 Dante (1929)
 Selected Essays, 1917–1932 (1932)
 The Use of Poetry and the Use of Criticism (1933)
 After Strange Gods (1934)
 Elizabethan Essays (1934)
 Essays Ancient and Modern (1936)
 The Idea of a Christian Society (1939)
 A Choice of Kipling's Verse (1941)
 Notes Towards the Definition of Culture (1948)
 Poetry and Drama (1951)
 The Three Voices of Poetry (1954)
 The Frontiers of Criticism (1956)
 On Poetry and Poets (1957)

 Hilondoko lanak 
 To Criticize the Critic (1965)
 The Waste Land: Facsimile Edition (1974)
 Inventions of the March Hare: Poems 1909-1917 (1996)

 Euskarara itzulitakoak 
1983an kaleratu zen T. S. Elioten poemen itzulpenekin osatutako euskarazko aurreneko liburu bakarra: T. S. Eliot euskaraz (Hordago). Gabriel Arestik, Joseba Sarrionandiak eta Jon Juaristik egin zuten itzulpen lana. Jatorrizkoa zen Four Quartets, Lau Quartetto bilakatu zuen Arestik; The Waste Land zena, Lur eremua Sarrionandiak; eta Juaristik beste hainbat poema euskaratu zituen. Joxemari Iturraldek ere parte hartu zuen liburu hartan. Liburuko itzulpenetako batzuk Oh! Euzkadi eta Pott aldizkarietan argitaratuta zeuden lehenago.

 Erreferentziak 

 Ikus, gainera 
 Belaunaldi galdua

 Kanpo estekak 
 Biografia zabala "Poetry Foundation" webgunean.

Kategoria:Literaturako Nobel Saridunak
Kategoria:Ameriketako Estatu Batuetako poetak
Kategoria:Ingalaterrako poetak
Kategoria:Ameriketako Estatu Batuetako antzerkigileak
Kategoria:Ingalaterrako antzerkigileak
Kategoria:Saintlouistarrak
Kategoria:Ohorezko Legioko ofizialak
Kategoria:Harvard Unibertsitateko ikasleak
Kategoria:Parisko Unibertsitateko ikasleak
Kategoria:Londresen hildakoak
Kategoria:Tony Saria irabazi dutenak